Előterjesztés

Tiszavasvári Város Önkormányzata Képviselő-testülete

2025. december 17-én

tartandó rendes ülésére

Az előterjesztés tárgya: **Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

Melléklet: 1 db

Az előterjesztés előadója: Balázsi Csilla polgármester

Az előterjesztés témafelelőse: Köblös Máté

Az előterjesztés ügyiratszáma: TPH/7008-7/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné intézményvezető | vktiszavasvari@gmail.com |
| Dr. Molnár Tímea intézményvezető | szeszk@gmail.com |
| Harasztiné Gorzsás Ildikó, gazdasági vezető | harasztine69@gmail.com |
| Moravszki Zsoltné igazgató | ekaovoda@gmail.com |
| Munkácsi Ágnes intézményvezető | cseperedok@tiszavasvari.hu |

Egyéb megjegyzés:

Tiszavasvári, 2025. december 11.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2025. évi költségvetés módosítását szervezetekre megbontva, mely az alábbiak miatt vált szükségessé:

I. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés 1. számú mellékletét képezi.

I. Egyesített Közművelődési Intézmény és Könyvtár

1. Támogatási szerződés alapján a Kabay János Alapítvány 200.000 Ft támogatásban részesíti az intézményt, amely a 2025. december 18-án megrendezésre kerülő Emma karácsonya című film vetítésére fordítható, amelyen a Tiszavasvári Kabay János Általános Iskola diákjai vesznek részt. Szintén ezt az alkalmat támogatja alpolgármester asszony a november havi tiszteletdíjának bruttó 89.526 Ft-os lemondásával, amely a szociális hozzájárulási adóval együtt 100.001 Ft támogatást jelent az intézménynek. Így a támogatásokat az alábbi bevételi és kiadási előirányzatokra javaslom módosítani:

Az intézmény költségvetésében Közművelődés - közösségi és társadalmi részvétel fejlesztése (082091-Köt.) kormányzati funkción az Egyéb működési célú átvett pénzeszközök (B65) bevételi előirányzatát 200.000 Ft-tal a Szakmai tevékenységet segítő szolgáltatások (K336) kiadási előirányzatát 236.221 Ft-tal, a Működési célú előzetesen felszámított általános forgalmi adó (K351) kiadási előirányzatát 63.780 Ft-tal megnövelem. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 100.001 Ft-tal nő.

II. Tiszavasvári Polgármesteri Hivatal

III. Tiszavasvári Város Önkormányzata

1. Alpolgármester asszony a 2025. évi november hónapra járó tiszteletdíja bruttó 89.526 Ft összegéről lemondott az Egyesített Közművelődési Intézmény és Könyvtár javára, amely a szociális hozzájárulási adóval együtt 100.001 támogatást jelent az intézménynek. A felajánlás végrehajtása érdekében az alábbi költségvetés módosítás elfogadását javaslom:

Az Önkormányzat költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Köt.) kormányzati funkción a Választott tisztségviselők juttatásai (K121) kiadási előirányzatát 89.526 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 10.475 Ft-tal javaslom csökkentetni. Ezzel egyidőben az általános tartalék 100.001 Ft-tal csökken.

1. Közterület zöldítéséhez szükséges növények beszerzésére a megfelelő kormányzati funkción nem áll rendelkezésre előirányzat, ezért javaslom azt biztosítani az alábbiak szerint.

Az Önkormányzat költségvetésében Zöldterület-kezelés (066010-Köt.) kormányzati funkción az Üzemeltetési anyagok beszerzése (K312) kiadási előirányzatát 666.457 Ft-tal, a Működési célú előzetesen felszámított általános forgalmi adó (K351) kiadási előirányzatát 179.943 Ft-tal javaslom emelni. Ezzel egyidőben az általános tartalék 846.400 Ft-tal csökken.

III. Az Önkormányzatra és az intézményeire vonatkozóan év végi jutalom javaslat:

Az év végi jutalomkeret meghatározásakor a költségvetésünk alakulását vettük figyelembe, így intézményenként a dolgozókra egységesen jutó jutalomkeret megállapítását javaslom. Ez alól kivételt képez az Óvodai intézmény, mivel az új Pedagógus törvény hatására a bérre kapott állami normatíva csak személyi juttatásokra fordítható.


A költségtakarékosság érdekében, ahol lehetséges (Polgármesteri Hivatal és Kornisné Központ) ott cafetéria juttatás keretében javaslom a jutalom tervezését, és javaslom, hogy az idei költségvetésbe csak az évet ténylegesen terhelő nettó összeg kerüljön betervezésre. A normatív jutalomkeret fedezete minden intézmény esetében a személyi juttatások rovaton keletkező bérmegtakarítás.


1. A Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-ÁIG) kormányzati funkción a Béren kívüli juttatások (K1107) kiadási előirányzatát 5.000.000 Ft-tal javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.
2. Az Egyesített Óvodai Intézmény költségvetésében az Óvodai nevelés, ellátás szakmai feladatai (091110) kormányzati funkción a Normatív jutalmak (K1102) kiadási előirányzatát 5.850.000 Ft-tal javaslom növelni a Törvény szerinti illetmények, munkabérek (K1101) kiadási előirányzatának azonos összegű csökkentése mellett.
3. A Tiszavasvári Bölcsőde költségvetésében a Normatív jutalmak (K1102) kiadási előirányzatát 1.500.000 Ft-tal javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.
4. Az Egyesített Közművelődési Intézmény és Könyvtár költségvetésében a Normatív jutalmak (K1102) kiadási előirányzatát 2.200.000 Ft-tal javaslom megemelni. Ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.
5. Az Önkormányzat költségvetésében A Város-, községgazdálkodási egyéb szolgáltatások (066020-Köt) kormányzati funkción a Normatív jutalmak (K1102) kiadási előirányzatát 250.400 Ft-tal, javaslom megemelni, ezzel egyidőben a Törvény szerinti illetmények, munkabérek (K1101) kiadási előirányzata azonos összeggel csökken.

Tiszavasvári, 2025. december 11.


**Balázsi Csilla**

**polgármester**

****

****

****

****